**ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Ο μυκηναϊκός πολιτισμός αναπτύχθηκε στην ηπειρωτική Ελλάδα κατά την ύστερη εποχή του χαλκού (1600-1100 π.Χ.).

2. *Αιολίς* ονομάστηκε η περιοχή του βορειανατολικού Αιγαίου στην οποία εγκαταστάθηκαν ελληνικά φύλα από τη βορειανατολική Πελοπόννησο.

3. Ο ιστορικός βίος του θεσμού της πόλης-κράτους ξεκίνησε με την εγκαθίδρυση δημοκρατικών πολιτευμάτων.

4. Η Πέργαμος ήταν πρωτεύουσα του κράτους των Ατταλιδών στη Μ. Ασία.

5. Η φυλετική εκκλησία ήταν αρχικά η συνέλευση των πληβείων, μετά όμως την εξίσωση των τάξεων την αποτέλεσαν όλοι οι Ρωμαίοι.

(μονάδες 5)

**(ΙΙ)** Να κατατάξετε στη σωστή χρονολογική σειρά τα ακόλουθα γεγονότα, αρχίζοντας από το αρχαιότερο:

α. Βοιωτικός ή Κορινθιακός πόλεμος

β. ναυμαχία της Σαλαμίνας

γ. Πελοποννησιακός πόλεμος

δ. μάχη του Μαραθώνα

ε. ιωνική επανάσταση

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *δούλοι (ομηρικού οίκου)* (μονάδες 5), *μακεδονική φάλαγγα* (μονάδες 5)*, περγαμηνή* (μονάδες 5).

**Μονάδες 15**